Решение на Общия съд (четвърти състав) от 29 април 2015 г. —
Hostel Tourist World/СХВП — WRI Nominees (HostelTouristWorld.com)
(Дело T‑566/13)
„Марка на Общността — Производство по обявяване на недействителност — Фигуративна марка на Общността „HostelTouristWorld.com“ — По-ранна международна словна марка „HOSTELWORLD.COM“ — Относително основание за отказ — Член 8, параграф 1, буква б) от Регламент (ЕО) № 207/2009 — Минимален вътрешноприсъщ отличителен характер на по-ранната марка — Вероятност от объркване“
1.                     Марка на Общността — Производство по обжалване — Обжалване пред съда на Съюза — Компетентност на Общия съд — Декларативни решения — Изключване (член 65, параграфи 2 и 3 от Регламент № 207/2009 на Съвета) (вж. точки 15)
2.                     Марка на Общността — Производство по обжалване — Обжалване пред апелативен състав — Компетентност на апелативните състави — Ново пълно разглеждане по същество (член 64, параграф 1 от Регламент № 207/2009 на Съвета) (вж. точки 30—32)
3.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Съвместно съществуване на по-ранни марки на пазара — Признаване на известна степен на отличителен характер на международна марка, посочваща Общността (член 7, параграф 1, букви б) и в), членове 52, 53, 57, 63, 64 и 154 и член 158, параграфи 1 и 2 от Регламент № 207/2009 на Съвета) (вж. точки 34—39)
4.                     Марка на Общността — Отказ, отмяна и недействителност — Относителни основания за недействителност — Наличие на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Критерии за преценка (член 8, параграф 1, буква б) и параграф 2, буква а), подточка iv) и член 53, параграф 1, буква а) от Регламент № 207/2009 на Съвета) (вж. точки 43, 66 и 67)
5.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между разглежданите марки — Критерии за преценка (член 8, параграф 1, буква б) и член 53, параграф 1, буква а) от Регламент № 207/2009 на Съвета) (вж. точки 48—50)
6.                     Марка на Общността — Отказ, отмяна и недействителност — Относителни основания за недействителност — Наличие на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Фигуративна марка на Общността „HostelTouristWorld.com“ и словна международна марка „HOSTELWORLD.COM“ (член 8, параграф 1, буква б) и член 53, параграф 1, буква а) от Регламент № 207/2009 на Съвета) (вж. точки 51, 52, 68, 70—72)
Предмет
Жалба срещу решение на четвърти апелативен състав на СХВП от 26 август 2013 г. (преписка R 966/2012‑4), постановено в производство по обявяване на недействителност със страни дружеството WRI Nominees Ltd и Hostel Tourist World, SL
Диспозитив
1)
Отхвърля жалбата.
2)
Осъжда Hostel Tourist World, SL да заплати съдебните разноски.